《谒虞山祠》
明代·释今辩

漓江秋谒上皇祠，今古平观世未移。民愠此时无用解，天风何事尚频吹。

山连韶石云归晚，雨暗苍梧雁度迟。洵是垂裳能至治，一回瞻仰不胜思。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。